शंकोसाई में कंबल नहीं बंटने पर हंगामा
मानगो अक्षेस की ढुलमुल रवैया के कारण आज मानगो के कई जरूरतमंद लोग सरकारी कंबल पाने से वंचित रह गए। मिली जानकारी के अनुसार शनिवार को मानगो के शंकोसाई, रामनगर में अक्षेस की ओर से कंबल वितरण की घोषणा की गई थी। इसलिए वहां काफी संख्या में लोग जुटे थे, जिसमें अधिकतर बुजुर्ग थे।
उनके इच्छाओं पर तब पानी फिर गया, जब संध्या लगभग 5.30 बजे अक्षेस के दो अभियंता अजय सिंह देवेश सिंह वहां पहुंचे। उनका कहना था कि आज चूंकि अंधेरा हो गया है। इसलिए कंबल वितरण दूसरे दिन किया जाएगा। यह कहकर वे अपने साथ लाए कंबल वहीं की एक दुकान में रखकर ताला लगाकर चले गए। यह सुनकर वहां मौजूद लोग हो-हंगामा मचाने लगे। मौके पर भाजपा मंडल अध्यक्ष राजेश सिंह, प्रीति सिन्हा, सुशील शर्मा, सुनील बारी, राजाराम, पाल बाबू, अर्जुन शर्मा, उमाशंकर, प्रेमा झा, शकुंतला देवी, देवेश सिंह, जीतेंद्र, विजय पासवान, श्रीनिवास समेत बड़ी संख्या में स्थानीय लोग मौजूद थे।
मानगो अक्षेस ने 450 गरीबों में बांटा कंबल
मानगोअक्षेस ने शनिवार को पारडीह के उपर टोला, झारखंड कॉलोनी आजादनगर समेत कई बस्तियों में जाकर गरीबों के बीच कंबल वितरण किया। विशेष पदाधिकारी जेपी यादव ने कहा कि गरीबों के बीच सामाजिक सुरक्षा के तहत अक्षेस द्वारा लगातार कंबल बांटा जा रहा है। शनिवार को अक्षेस के अभियंताओं ने 450 गरीबों के बीच कंबल बांटा। यह अभियान ठंड तक जारी रहेगा।
मानगो में कंबल वितरण को लेकर हंगामा करते लोग।
awa_Deva hin_Deva hin_Deva awa_Deva awa_Deva awa_Deva